
Udruga za djecu s teškoćama u razvoju Zvončići najavljuje nastavak edukativnih i interaktivnih radionica za djecu osnovnoškolske i vrtićke dobi u STEM području, a koje se provode u sklopu projekta sufinanciranog sredstvima Europske Unije naziva „𝗣𝗼𝘇𝘃𝗼𝗻𝗶 𝘇𝗮 𝗦𝗧𝗘𝗠!“ SF.2.4.06.04.0065 u iznosu od 𝟐𝟗𝟕.𝟕𝟎𝟑,𝟓𝟒 €.
Projekt je financiran od Europske unije iz Europskog socijalnog fonda plus (85%) i sufinanciran iz Državnog proračuna Republike Hrvatske. Projekt se provodi u partnerstvu s Veleučilištem u Karlovcu, Osnovnom školom Slunj, Osnovnom školom „Antun Klasinc“ Lasinja, Osnovnom školom „Braća Seljan“ iz Karlovca te Dječjim vrtićem Duga Resa.
Cilj projekta je promocija STEM-a kao interdisciplinarnog pristupa među učenicima i djecom te osnaživanje kapaciteta Udruge Zvončići za provedbu aktivnosti s djecom. 
Promocija STEM-a među djecom i učenicima bit će realizirana kroz provedbu radionica u školama i vrtićima partnerima. Osim toga, Udruga Zvončići sudjeluje i na različitim javnim događanjima diljem Lijepe Naše.
📍 Nova lokacija za provedbu javnog događanja bit će Zagrebačka županija, odnosno grad Samobor na tamošnjem Trgu kralja Tomislava u petak 28. kolovoza 2026. u terminu od 10:00 do 12:00 sati. 

Svi zainteresirani mogu se prijaviti putem e-mail adrese: 𝐳𝐯𝐨𝐧𝐜𝐢𝐜𝐢𝐬𝐭𝐞𝐦@𝐠𝐦𝐚𝐢𝐥.𝐜𝐨𝐦 ili na telefon: 𝟎𝟒𝟕 𝟒𝟑𝟏-𝟓𝟓𝟑.
